**PREDSTAVITEV OBVEZNIH IZBIRNIH PREDMETOV ZA BODOČE SEDMOŠOLCE V ŠOLSKEM LETU 2020/21**

1. **ŠOLSKO NOVINARSTVO**

Šolsko novinarstvo je predmet, kjer učenci spoznajo, da je jezik najpomembnejši del  kulturne dediščine, uporabljajo knjižni jezik, prebirajo revije in časopise in se seznanijo s publicističnim jezikom. Največji poudarek bo na izdelavi šolskega glasila Klopotec. Z učenci bi naredili uredniški odbor (vsak od njih bi bil urednik ene izmed rubrik v Klopotcu, za katero bi tudi skrbel in prevzel odgovornost). Na kratko, torej, učenci bi intervjuvali mlajše učence, pisali članke o dogajanju v šoli, naredili križanko, rebus, fotografirali na dogodkih ...

**UČITELJICA: SAŠA HORVAT**

**UČENCI: 7. DO 9.RAZRED**

**ŠT. UR: 1 URA/TEDEN**

1. **OBLIKA IN SLOG – GLEDALIŠKA UMETNOST**

Namen predmeta je spoznavanje umetnosti, ukvarjali se bomo z gledališko umetnostjo, brali dramska besedila, pripravili pa tudi gledališko predstavo. Predmet je namenjen vsem, ki bi želeli izboljšati svoje nastopanje, premagati strah in tremo pred javnim nastopanjem, se poskusiti v igri, tehniki – glasba in luč, likovnem ustvarjanju scene, izdelovanju kostumov …

Gledališke predstave, ki smo jih ustvarili v zadnjih letih 10, so bile kvalitetne, kar dokazujejo številne srebrne in tudi dve zlati plaketi.

**UČITELJICA: SIMONA KLASINC**

**UČENCI: 7. DO 9.RAZRED**

**ŠT. UR: 1 URA/TEDEN**

1. **VERSTVA IN ETIKA**

Obvezni izbirni predmet Verstva in etika učencem ponuja možnost, da razširijo in problematizirajo znanje, ki ga o verstvih in etiki dobijo pri obveznih predmetih.

Pouk učencem pomaga razumeti resnost in pomen verskih ter etičnih vprašanj; stremi k izoblikovanemu in premišljenemu osebnemu odnosu do teh vprašanj, ne pa k prevzemanju določenih (verskih) nazorov. Predmet je namenjen učencem, ki imajo doma (krščansko) religiozno vzgojo in obiskujejo (cerkveni) verouk, pripadnikom drugih religij in učencem brez domače religiozne vzgoje. Največja pozornost je namenjena krščanstvu, tega obravnava v primerjavi s svetom drugih religij in nazorov. Učence pripravlja, da zrelo premišljujejo ter se pogovarjajo o religiji ter osebnih in družbenih vprašanjih.

Namenjen je učencem od 7. do 9. razreda, izberejo ga lahko v katerem koli razredu, lahko pa ga obiskujejo tri leta ter tako dobijo bolj celosten vpogled v svet religij.

**UČITELJICA: SIMONA KLASINC**

**UČENCI: 7. DO 9. RAZRED**

**ŠT. UR: 1 URA/TEDEN**

1. **OBDELAVA GRADIV-LES**

Učenci bodo pri tem predmetu izdelovali praktične izdelke izključno iz lesa v naši dobro opremljeni šolski tehnični učilnici.Več si lahko učenci in starši ogledate na na portalu: <http://izotech-zalozba.si/>.

**UČITELJ: FRANC FAJFAR**

**UČENCI: 7. RAZRED**

**ŠT. UR: 1 URA/TEDEN**

1. **FRANCOŠČINA 1**

Začetna skupina. Vabljeni vsi, ki bi se radi naučili osnovnega pogovora v francoščini. Preizkušali bomo francoske jedi, peli šansone, igrali igre, spoznavali francoske vrstnike…se veliko pogovarjali in veliko smejali!

**UČITELJICA: ANA ŽUPANIĆ**

**UČENCI: 7. DO 9. RAZRED**

**ŠT. UR: 2 URI/TEDEN**

1. **IZBRANI ŠPORT-ROKOMET**

Učenje tehničnih elementov rokometa (osnovnih in zahtevnih), učenje taktičnih elementov rokometa (osnovnih in zahtevnih), razvijanje igre rokometa (mini in pravi rokomet), spoznavanje pravil in opreme.

**UČITELJ: BOJAN CUNK**

**UČENCI: 7. RAZRED**

**ŠT. UR: 1 URA/TEDEN**

1. **ORGANIZMI V NARAVI IN UMETNEM OKOLJU**

Pri tem predmetu je v ospredju terensko delo, priprava gojišč za organizme (*vivarij, terarij, akvarij*) laboratorijsko delo, iskanje informacij, delo z določevalnimi ključi, obisk vivarija in akvarija v Mariboru. Med cilji predmeta je spoznavanje živih bitij in povezovanje abiotskih in biotskih dejavnikov, spoznanje, da je vsako rušenje ravnotežja v naravi lahko usodno za preživetje organizmov, zavedanje ob gojenju organizmov, da so živa bitja, ki smo jih vzeli v oskrbo, odvisna od nas, zato moramo biti pri gojenju in vzdrževanju izjemno odgovorni. Predmet se povezuje z naravoslovjem, biologijo in kemijo.

**UČITELJICA: SIMONA TOMAŽIČ**

**UČENCI: 7. RAZRED**

**ŠT. UR: 1 URA/TEDEN OZ. 1 POLLETJE 2 URI/TEDEN**

1. **FILMSKA VZGOJA**

Film je eno najbolj razširjenih področij umetnosti med mladimi. V ospredju filmske vzgoje je obravnavanje filma kot umetnosti, množičnega medija in tehničnega proizvoda. Predmet izpostavlja doživetje filma, spoznavanje osnov filmske umetnosti in filmsko ustvarjalnost.

**UČITELJICA: MOJCA GRULA**

**UČENCI: 7. DO 9. RAZRED**

**ŠT. UR: 1 URA/TEDEN**

1. **LIKOVNO SNOVANJE 1**

Program izbirnega predmeta LIKOVNO SNOVANJE 1 dopolnjuje in nadgrajuje osnovni program likovne vzgoje v 7. razredu.  
Metode dela so prilagojene likovnim problemom s poudarkom na razvijanju izvirnosti in osebnega izraza posameznega učenca. Učenci razvijajo možnosti opazovanja, predstavljivosti likovnega mišljenja, likovnega spomina in domišljije, razvijajo interes za različne oblike dejavnosti, bogate in ohranjajo zmožnosti za likovno

izražanje, z uporabo različnih materialov in orodij razvijajo likovno-izrazne zmožnosti in ustvarjalnost, zmožnost doživljanja lepote v naravi in umetninah. Razvijajo zmožnost oblikovanja meril za kritično vrednotenje lastnih del, del vrstnikov ter

stvaritev umetnikov.

Učenci lahko zaključijo eno leto trajajoči program, ki je namenjen predvsem razvoju likovnih zmožnosti in razvoju kreativnosti.  
Lahko pa tudi nemoteno nadaljujejo likovno izobraževanje še v osmem in/ali devetem razredu.

**UČITELJICA: MOJCA GRULA**

**UČENCI: 7. RAZRED**

**ŠT. UR: 1 URA/TEDEN**

1. **ANSAMBELSKA IGRA**

Pri izbirnem predmetu ansambelska igra bodo učenci spoznavali glasbila, Orffova glasbila, se učili glasbene teorije in igrali na različne inštrumente: kitara, sintetizator, klavir, kitara, bas kitara, bobni; harmonika – tisti učenci, ki jo že igrajo. Svoje delo bodo tudi predstavili publiki na različnih nastopih in prireditvah.

**UČITELJ: LEON LAH**

**UČENCI: 7. DO 9. RAZRED**

**ŠT. UR: 1 URA/TEDEN**

1. **RAČUNALNIŠTVO-UREJANJE BESEDIL**

Pri predmetu se boš naučil osnovnega rokovanja z računalnikom. Poudarek je na pisanju in urejanju besedil s programom Word. Delo bo projektno. V celem letu boš izdelal pisno nalogo po lastnem izboru (vsebina po tvoji želji), ki jo boš pisal s šolskimi računalniki. Na koncu boš nalogo tudi natisnil in predstavil sošolcem. Naučil se boš kako z računalnikom napišeš seminarsko nalogo, kar bo zelo pomembno za tvoje nadaljnje izobraževanje. Če te zanima delo z računalniki, je ta predmet primeren za tebe.

**UČITELJICA: SONJA FAJFAR**

**UČENCI: 7. DO 9. RAZRED**

**ŠT. UR: 1 URA/TEDEN**